CELEX: 62006CO0505
Language: mt
Date: 2007-12-07 00:00:00
Title: Digriet tal-Qorti tal-Ġustizzja (Is-Seba' Awla) tas-7 ta' Diċembru 2007.#Agenzia Dogane Circoscrizione Doganale di Genova vs Euricom SpA.#Talba għal deċiżjoni preliminari: Commissione tributaria regionale di Genova - l-Italja.#L-ewwel subparagrafu ta’ l-Artikolu 104(3) tar-Regoli tal-Proċedura - Kodiċi Doganali tal-Komunità - Ipproċessar tad-dħul - Ftehim ta’ Assoċjazzjoni - Esportazzjoni minn qabel ta’ ross lejn pajjiż terz marbut bi ftehim ta’ preferenza doganali - Artikolu 216 tal-Kodiċi Doganali.#Kawża C-505/06.

Digriet tal-Qorti tal-Ġustizzja (Is-Seba’ Awla) tas-7 ta’ Diċembru 2007 – Agenzia Dogane Circoscrizione Doganale di Genova
            vs Euricom
      (Kawża C‑505/06)
      “L-ewwel subparagrafu ta’ l-Artikolu 104(3) tar-Regoli tal-Proċedura – Kodiċi Doganali tal-Komunità – Ipproċessar tad-dħul – Ftehim ta’ Assoċjazzjoni – Esportazzjoni minn qabel ta’ ross lejn pajjiż terz marbut bi ftehim ta’ preferenza doganali – Artikolu 216 tal-Kodiċi Doganali”
      Unjoni doganali - Ħolqien ta’ dejn doganali fil-każ ta’ ksib ta’ trattament preferenzjali tat-tariffa f’pajjiż terz (Regolament
         tal-Kunsill Nru 2913/92, Artikoli 115(1)(b), u 216) (ara l-punt 26 u d-dispożittiv)
      
      Suġġett 
      
         Talba għal deċiżjoni preliminari - Commissione tributaria regionale di Genova - Interpretazzjoni ta’ l-Artikoli 114, 115(1)
                  u (3), u 216 tar-Regolament tal-Kunsill (KEE) Nru 2913/92, tat-12 ta’ Ottubru 1992, li jwaqqaf il-Kodiċi Doganali tal-Komunità
                  (ĠU L 302, p.1) - Ross esportat taħt il-proċedura ta’ l-ipproċessar tad-dħul lejn pajjiż terz li huwa marbut bi ftehim ta’
                  preferenza doganali
               
            Dispożittiv
      L-Artikolu 216 tar-Regolament  tal-Kunsill (KEE) Nru 2913/92, tat-12 ta’ Ottubru 1992, li jwaqqaf il-Kodiċi Doganali tal-Komunità,
         kif emendat bir-Regolament (KE) Nru 2700/2000 tal-Parlament Ewropew  u tal-Kunsill, tas-16 ta’ Novembru 2000, huwa applikabbli
         għall-operazzjonijiet ta’ l-ipproċessar tad-dħul imsemmija fl-Artikolu 115(1)(b) ta’ dan ir-regolament, li fihom il-prodotti
         li jikkumpensaw lil xulxin ġew esportati mill-Komunità Ewropea qabel l-importazzjoni tal-merkanzija ta’ importazzjoni.